**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

**«Коми Республикаын гӧгӧртас видзан юкӧнын ӧткымын юалӧм**

**да Коми Республикаса ӧткымын оланпастэчас акт**

**вынтӧмӧн лыддьӧм йылысь» Коми Республикаса Оланпасӧ**

****вежсьӧмъяс пыртӧм йылысь****

Примитӧма Коми Республикаса

Каналан Сӧветӧн 2024 вося урасьӧм тӧлысь 15 лунӧ

**1 статья.** Пыртны «Коми Республикаын гӧгӧртас видзан юкӧнын ӧткымын юалӧм да Коми Республикаса ӧткымын оланпастэчас акт вынтӧмӧн лыддьӧм йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2016, 4 №, 51 ст.; 17 №, 223 ст.; 2017, 13 №, 226 ст.; 21 №, 359 ст.; 2018, 14 №, 232 ст.; 2019, 20 №, 297 ст.; 2020, 10 №, 149 ст.; 2021, 18 №, 332 ст.; 2022, 4 №, 34 ст.; 9 №, 118 ст.; 2023, 4 №, 60 ст.; 2024, 1 №, 24 ст.) татшӧм вежсьӧмъяс:

1. 5 статьяса 1 юкӧнын:
2. 211 пункт гижны тадзи:

«211) гӧгӧртаслы чукӧрмӧм лёктор вӧчан объектъяссӧ эрдӧдӧм, гӧгӧртаслы чукӧрмӧм лёктор бырӧдӧмсӧ котыртӧм;»;

1. содтыны татшӧм сюрӧса 411 пункт:

«411) чорыд коммунальнӧй шыбласъясӧн вӧдитчӧм серти услугаяс сетӧм вылӧ сёрнитчӧмъяс серти рӧштшӧтъяс вӧчӧм могысь чорыд коммунальнӧй шыбласъяслӧн йӧрыш да (либӧ) сьӧкта серти рӧштшӧт вӧчанногсӧ индӧм, дінму операторӧн да (либӧ) чорыд коммунальнӧй шыбласъясӧн вӧдитчӧм серти услугаӧн вӧдитчысьӧн чорыд коммунальнӧй шыбласъясӧн вӧдитчӧм серти услугаяс сетӧм вылӧ сёрнитчӧмъяс серти рӧштшӧтъяс вӧчӧм могысь чорыд коммунальнӧй шыбласъяслӧн йӧрыш да (либӧ) сьӧкта серти рӧштшӧт вӧчанног бӧръян пӧрадоксӧ вынсьӧдӧм;».

2. 6 статьяса 1 юкӧнӧ содтыны татшӧм сюрӧса 11 пункт:

«11) эрдӧдӧны гӧгӧртаслы чукӧрмӧм лёктор вӧчан объектъяссӧ да котыртӧны гӧгӧртаслы чукӧрмӧм лёктор бырӧдӧмсӧ лӧсялана муниципальнӧй юкӧнлӧн эмбурӧ пырысь му участокъяслӧн мудоръясын меститчысь мутас серти;».

**2 статья.** Оланпасыс вынсялӧ сійӧс официальнӧя йӧзӧдан лун бӧрын дас лун кольӧм мысти.

Коми Республикаса Веськӧдлан котырлы лӧсьӧдны ассьыс нормативнӧй инӧда актъяссӧ тайӧ Оланпас серти.

Коми Республикаса Юралысь В.В. Уйба

Сыктывкар

2024 вося урасьӧм тӧлысь 27 лун

6-РЗ №